Le portrait de petite Cossette  (2004)    "Who loves me so much that he would forsake his own dear life... Is it you?"    See lugu on tüdrukust nimega Cossette ning antiigipoe töötajast Eiri'st. Cossette on rohkem kui 250 aastat tagasi tapetud tüdruku vaim, kelle hing on jäänud maa peale ning ei suuda sealt lahkuda. Cossette mõrvati 18. sajandil elanud kunstniku Marcelo poolt. Marcelo on taaskehastunud Eiris . Cossette'i ei lase sellest ilmast lahkuda tema esemed, nagu kell, klaasid, nukud ja muud taolised asjad, mis olid  tunnistajaks Marcelo mõrvateaole. Nende esemete sisse tekkisid suure viha tõttu deemonid, mis ei lase Cossette'l igavesti puhata ning mis asuvad Eirit ründama pärast seda kui on tunnetanud, et ta on pärinud Marcelo hinge.      Seda soovitan eriti nendele, kellele meeldib tumeda ja gootilise teemaga filmid. Le portrait de petite Cossette on väga kõrge artistilise tasemega anime, seal on mitmeid stseene, kus näidatakse "imelikke" maalitaolisi pilte. Peateema - surm ja armastus, viitab sellele, et see ei sobi vaadamiseks nendele kes ootavad roosat ja lillelist romantikat. Esimese korraga on väga raske aru saada, mis seal siis tegelikult toimub. Vaataja on nii suures hämmelduses anime kunstilisest  poolest, et ei suuda sisu jälgida. See on anime, mida soovitan vähemalt 2 korda vaadata.      Joonistamise stiil kindlasti ei taotle ilu ja perfektsust vaid just seda kunstilist poolt, see  aga ei tähenda, et tegelased oleksid koledad. Kindlasti üks parim osa seal on muusika, mis sõna otseses mõttes sulandub loo sisse nagu suhkur teesse. See on ainulaadne anime, mille sarnast teist ei ole. Isegi kui taolise sisuga asju tavaliselt ei vaata, soovitan seda siiski. Le portrait de petite Cossette kallal on arvatavasti rohkem vaeva nähtud kui mõne muu kaks korda pikema anime kallal.    (Pealkiri ei ole valesti kirjutatud, de ja petite vahelt on la meelega ära jäetud)    Hinnang:  10/10    Posted by: AhtoK